**EVALUAREA NAȚIONALĂ PENTRU ABSOLVENȚII CLASEI a VIII-a**

**Anul școlar 2024 – 2025**

**Limba și literatura română**

**BAREM DE EVALUARE ȘI DE NOTARE**

● Se punctează orice modalitate de rezolvare corectă a cerințelor.

● Nu se acordă punctaje intermediare, altele decât cele precizate explicit în barem.

● Se acordă zece puncte din oficiu. Punctajul total este de 100 de puncte. Nota finală se calculează prin împărțirea la zece a punctajului total acordat pentru lucrare.

**Subiectul I 70 de puncte**

**A.**

**1.** Câte 1 punct pentru completarea spațiilor punctate cu informațiile cerute (strigiforme, răpitoare).

**2 x 1 punct = 2 puncte**

**2**. Încercuirea literei corespunzătoare răspunsului corect: **c**. **2 puncte**

**3**. Încercuirea literei corespunzătoare răspunsului corect: **b**. **2 puncte**

**4**. Încercuirea literei corespunzătoare răspunsului corect: **a**. **2 puncte**

**5.** Câte 1 punct pentru fiecare răspuns corect; notarea a două variante de răspuns pentru un enunț – 0 puncte **6 x 1 punct = 6 puncte**

**Textul 1**

|  |  |  |
| --- | --- | --- |
| **Enunțul** | **Adevărat** | **Fals** |
| Coboară doar copii din autobuzul care oprește la grădina zoologică. |  | **X** |
| La grădina zoologică, pe aleea principală, se află căprioare. |  | **X** |
| Bufnița polară este admirată de vizitatori. | **X** |  |

**Textul 2**

|  |  |  |
| --- | --- | --- |
| **Enunțul** | **Adevărat** | **Fals** |
| Bufnița este o pasăre răpitoare de noapte. | **X** |  |
| Bufnita are aripi lungi, coada și picioarele scurte. | **X** |  |
| În folclorul românesc, bufnița este considerată mesagerul pădurii. | **X** |  |

**6**. Precizarea tipului de narator (subiectiv) și motivarea răspunsului, ilustrat cu o secvență relevantă (de exemplu: „Întind o aripă, până simt cum ating cu vârfurile penelor peretele cuștii.”) **6 puncte**

– precizarea tipului de narator – 2 puncte

– motivarea adecvată – 1 punct

– ilustrarea cu o secvență – 1 punct

– respectarea normelor de punctuație și a ortografiei (0 – 1 greșeli – 1 punct; 2 sau mai multe greșeli – 0 puncte) – 1 punct

– încadrarea în numărul de enunțuri indicat – 1 punct

**7.** Prezentarea unei diferențe între limbajul utilizat în textul 1și cel din textul 2 (de exemplu: limbaj colocvial/ limbaj specializat etc.) **6 puncte**

– precizarea oricărei diferențe de limbaj – 2 puncte

– câte 1 punct pentru prezentarea unei trăsături a limbajului utilizat în fiecare text (prezentare adecvată, prin valorificarea unei secvențe relevante din text – 1 punct; încercare de prezentare – 0 puncte) – 2 x 1 punct = 2 puncte

– respectarea normelor de exprimare, de punctuație și a ortografiei (0 – 1 greșeli – 1 punct; 2 sau mai multe greșeli – 0 puncte) – 1 punct

– respectarea numărului minim de cuvinte indicat – 1 punct

Notă! Nu este obligatorie citarea în valorificarea secvențelor.

**8**. Motivarea răspunsului la întrebarea dată  **6 puncte**

– menționarea răspunsului la întrebarea dată – 1 punct

– motivarea răspunsului menționat (motivare adecvată – 1 punct; încercare de motivare – 0 puncte) – 1 punct

– valorificarea textului indicat (valorificare adecvată – 2 puncte; încercare de valorificare – 1 punct; lipsa valorificării – 0 puncte) – 2 puncte

– respectarea normelor de exprimare, de punctuație și a ortografiei (0 – 1 greșeli – 1 punct; 2 sau mai multe greșeli – 0 puncte) – 1 punct

– încadrarea în numărul de cuvinte indicat – 1 punct

**9.** Asocierea fragmentului din textul „C și O și N și Dor” de Veronica D. Niculescu cu un alt text literar studiat la clasă sau citit ca lectură suplimentară, prin prezentarea unei teme/ valori comune  **6 puncte**

− numirea unei valori identificate în poezie – 1 punct

− precizarea titlului și a autorului unui text literar (din literatura română sau din literatura universală; liric, epic sau dramatic) asociat textului dat, pe baza valorii identificate – 1 punct

− prezentarea valorii comune, prin referire la câte o secvență relevantă din fiecare text (prezentare adecvată – 2 puncte; încercare de prezentare sau referire la un singur text – 1 punct; lipsa de prezentare – 0 puncte) – 2 puncte

− respectarea normelor de exprimare, de punctuație și a ortografiei (0 – 1 greșeli – 1 punct; 2 sau mai multe greșeli – 0 puncte) – 1 punct

− încadrarea în numărul de cuvinte indicat – 1 punct

Notă! Nu este obligatorie citarea în valorificarea secvențelor.

**B.**

**1.** Încercuirea literei corespunzătoare răspunsului corect: **a**. **2 puncte**

**2**. Încercuirea literei corespunzătoare răspunsului corect: **c**. **2 puncte**

**3**. Încercuirea literei corespunzătoare răspunsului corect: **b**.  **2 puncte**

**4.** Încercuirea literei corespunzătoare răspunsului corect: **d**. **2 puncte**

**5.** Selectarea din secvența dată a oricăror trei substantive aflate în cazuri diferite (de exemplu: ) **6 puncte**

- câte 1 punct pentru selectarea corectă a substantivelor aflate în cazuri diferite (de exemplu: penele – cazul nominativ; discuri – cazul acuzativ; sunetului – cazul genitive etc.) – 3 x 1 punct = 3 puncte

- câte 1 punct pentru precizarea corectă a cazurilor – 3 x 1 punct = 3 puncte

Notă! În cazul transcrierii a două substantive în același caz, se punctează un singur substantiv.

**6.** Alcătuirea unui enunț asertiv, în care complementul direct identificat în enunțul dat, să fie atribut (de exemplu: Ochii bufniței sunt globuloși.)

**6 puncte**

- identificarea complementului direct (o bufniță) – 1 punct

- respectarea tipului de enunț cerut – 2 puncte

- alcătuirea enunțului în care cuvântul identificat să fie atribut – 2 puncte

- corectitudinea logică și gramaticală a enunțului – 1 punct

**7.** Transcrierea propoziției subordonate din fraza dată și precizarea felului acesteia (…….) **6 puncte**

- transcrierea corectă a propoziției subordonate – 3 puncte

- precizarea felului subordonatei – 3 puncte

**8.** Rescrierea textului dat, corectând greșelile de orice natură: 0 greșeli – 6 puncte; 1 greșeală – 5 puncte; 2 greșeli – 4 puncte; 3 greșeli – 3 puncte; 4 greșeli – 2 puncte; 5 greșeli – 1 punct; 6 sau mai multe greșeli – 0 puncte. **6 puncte**

**Subiectul al II-lea 20 de puncte**

**Conținutul compunerii – 12 puncte**

− prezentarea unei întâmplări petrecute la grădina zoologică: adecvat și nuanțat – 4 puncte; adecvat, schematic – 2 puncte; parțial adecvat, încercare de prezentare – 1 punct; lipsa adecvării la cerință – 0 puncte

− respectarea trăsăturilor tiparului narativ (de exemplu: succesiunea logică a evenimentelor, prezența personajelor etc.): în totalitate – 4 puncte; parțial, cu divagații – 2 puncte; lipsa tiparului narativ – 0 puncte

− câte 2 puncte pentru includerea în compunere a fiecărei secvențe indicate (dialogată, descriptivă) 2 x 2 puncte = 4 puncte

**Redactarea compunerii – 8 puncte**

– marcarea corectă a paragrafelor: 1 punct

– coerența textului: în totalitate – 1 punct; parțial – 0 puncte

– proprietatea termenilor folosiți: în totalitate – 1 punct; parțial – 0 puncte

– corectitudinea gramaticală: în totalitate – 1 punct; parțial – 0 puncte

– claritatea exprimării ideilor: în totalitate – 1 punct; parțial – 0 puncte

– respectarea normelor de ortografie: 0 – 1 greșeli – 1 punct; 2 sau mai multe greșeli – 0 puncte

– respectarea normelor de punctuație: 0 – 2 greșeli – 1 punct; 3 sau mai multe greșeli – 0 puncte

– lizibilitatea- 1 punct